钦定古今图书集成/明伦汇编/氏族典/第343卷 > 刘光祚
## 钦定古今图书集成/明伦汇编/氏族典/第343卷 > 刘光祚

按《明外史猛如虎传》：“刘光祚，字鸿基，榆林卫人。初为
诸生，弃去，承祖荫，历官延绥游击。崇祯三年，奉诏勤
王，战滦州有功，迁汾州参将。七年，为山西副总兵。十
一年，擢保定总兵官。明年，大兵至浑河，诸将相顾不
敢击。光祚恇怯尢甚，视师，大学士刘宇亮劾之，论死。
十四年，大学士范复粹录囚，力言光祚才武，命充为”
事官，戴罪办贼。是时，贼已陷河南，襄阳、中原郡县大
抵残破。光祚士马无几，虽少有克捷，而贼势转盛。及
傅宗龙败没于项城，南阳震恐，光祚适经其地，唐王
邀与共守。城陷，遂死。